open-index/open-wikipedia-markdown huggingface dataset:
Թրիշա Երվուդ

**Թրիշա Երվուդ** (, ), քանթրի ժանրի ամերիկացի երգչուհի, որի հայտնիության գագաթնակետը եղել է 90-ական թվականները։ Գրեմմի մրցանակի եռակի դափնեկիր է։ CMT հեռուստաալիքի (2002) «քանթրի երաժշտության 40 ականավոր կանանց» վարկանիշային ցուցակում զբաղեցրել է 10-րդ հորիզոնականը։ *Food Network* ալիքում վարել է խոհարարական հաղորդում։

## Վաղ կյանք
Թրիշա Երվուդը ծնվել է Ջորջիա նահանգի Մոնտիչելո քաղաքում՝ դպրոցական ուսուցչուհի Գվեն Իերվուդի և բանկիր Ջեք Իերվուդի ընտանիքում։ Դեռ մանկուց սիրել է լսել քանթրի կատարողներ Փեթսի Քլայնի, Քիթի Ուելսի և Հենք Ուիլյամսի երգերը։ Նախակրթական դպրոցում Իերվուդը մասնակցել է մյուզիքլների, երգչախմբի և տաղանդների շոուների։ Բելմոնտի համալսարանում սովորելու ընթացքում ամռանը Փառքի սրահում և քանթրի թանգարանում աշխատել է որպես էքսկուրսավար։

## Կարիերայի սկիզբ
1991 թվականին երգչուհին թողարկել է իր առաջին «*Trisha Yearwood»* ալբոմը։ Այս սկավառակը Իերվուդին դարձրել է երկրի առաջին կին կատարողը, որի առաջնաելույթային աշխատանքը վաճառքի առաջին տարում հասել է պլատինե կարգավիճակի։ «*She's in Love with the Boy*» սինգլը Billboard ամսագրի *Hot Country Songs* հիթ-շքերթում հասել է առաջին հորիզոնականին։

## Անձնական կյանք
Թրիշան ամուսնացած է եղել երեք անգամ։ Առաջին ամուսնու՝ երաժիշտ Քրիս Լեթհեմի հետ ապրել են 1987 թվականից մինչև 1991 թվականը։ 1994 թվականի մայիսի 21-ին Իերվուդը ամուսնացել է Ռոբերտ «Բոբի» Ռեյնոլդսի՝ The Mavericks խմբի բասիստի հետ, որից բաժանվել է 1999 թվականին։ 2005 թվականին երգչուհին ամուսնացել է քանթրի երգիչ Գարթ Բրուքսի հետ։

Թրիշա Երվուդի մայրը՝ Գվեն Երվուդը, մահացել է 2011 թվականի հոկտեմբերի 1-ին քաղցկեղից՝ 73 տարեկան հասակում։

## Սկավառակագրություն
**Trisha Yearwood* (1991)
**Hearts in Armor* (1992)
**The Song Remembers When* (1993)
**Thinkin' About You* (1995)
**Everybody Knows* (1996)
**Where Your Road Leads* (1998)
**Real Live Woman* (2000)
**Inside Out* (2001)
**Jasper County* (2005)
**Heaven, Heartache, and the Power of Love* (2007)
**Christmas Together* (2016, Գարթ Բրուքսի հետ)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի կին գրողներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի հեռուստատեսային դերասանուհիներ
Լիպոֆիլ

**Լիպոֆիլներ**, բակտերիաներ, որոնք կարող են աճել ու բազմանալ լիպիդներում։ Դրանց են պատկանում լիպոֆիլ կորինեբակտերիաները (լատ.` *Corinebacterium*):

**Corynebacterium jeikeium*
**Corynebacterium urealyticum*
**Corynebacterium afermentans*
**Corynebacterium accolens*
**Corynebacterium macginleyi*
**CDC coryneform*
**Corynebacterium bovis*

*Propionibacterium acnes*-ը տիպիկ լիպոֆիլ բակտերիա է, որն ազատում է ճարպաթթուները և խթանում է կոմեդոնների ձևավորումը։ Սակայն լիպոֆիլ բակտերիաները պաթոգեններ չեն, քանի որ չեն առաջացնում սննդային թունավորումներ և ինֆեկցիաներ։

Լաբորատորիաներում և առողջության պահպանման կենտրոններում առկա նյութերի մեծամասնության մակերեսին առկա են որոշ քանակությամբ լիպիդներ, ինչը կարող է լիպոֆիլ բակտերիաների տարածման պատճառ դառնալ, բայց քանի որ դրանք պաթոգեն չեն, դա մեծ վտանգ չի ներկայացնում։

Լիպոֆիլ բակտերիաներն ունակ են տարածվել նաև դիետիկ ճարպերում, սակայն ժամանակակից սննդային արդյունաբերության մեջ դա հազվադեպ է հանդիպում և վատագույն դեպքում առաջացնում է ճարպի գունավորում։

## Աղբյուրներ
* Funke G., von Graevenitz A., Clarridge J. E., Bernard K. A. Clinical microbiology of coryneform bacteria (англ.) // Microbiology and Molecular Biology Reviews (англ.)русск. : journal. — American Society for Microbiology, 1997. — January (vol. 10, no. 1). — P. 125—159. — PMID 8993861
* The Action of Microorganisms on Fats By L. B. JENSEN and D. P. GRETTIE Swift & Company Laboratories, Chicago, Ill. (Published 1933, so feel free to replace)
* Postoperative endophthalmitis. Journal of Cataract & Refractive Surgery, Volume 30, Issue 11, Pages 2441-2444 C. Ferrer, J. Ruiz-Moreno, A. Rodríguez, J. Montero, J. Alió

Կատեգորիա:Էքստրեմոֆիլներ
Կատեգորիա:Բակտերիաներ
Մարջ Չեմպիոն

**Մարջ Չեմպիոն** (, ծննդյամբ **Մարջորին Սելեստա Բելչեր** (), ),  ամերիկացի դերասանուհի, պարուհի և պարուսույց։

## Կենսագրություն
Մարջորի Սելեստե Բալչերը ծնվել է Լոս Անջելեսում, պարային ռեժիսոր Էռնեստ Բելչերին և նրա կնոջ Գլեդիս Լի Բասքեթինի (ծննդյամբ Ռոզենբերգ) ընտանիքում։ Դա նրա մոր երկրորդ ամուսնությունն էր, և նրա մայրը առաջին ամուսնությունից ուներ դուստր՝ Լինա Բասքեթը, որը դարձել է Չեմպիոնի խորթ քույրը։ Փոքր տարիքից նա սկսել է պարել, իսկ 12 տարեկանից նա հոր դպրոցում դարձել է բալետի հրահանգիչ։ Մարջորին «Ուոլթ Դիսնեյ ընկերությունում» աշխատել է «Սպիտակաձյունիկը և յոթ թզուկները» (1937) անիմացիոն ֆիլմում որպես պարային մոդել, գլխավոր դերասան։ Սպիտակաձյունիկի ռեալիզմը բարելավելու համար արտանկարել են նրա պարային քայլերը։ Հետագայում նա նաև մոդելավորել է Պինոկիոյի  Կապույտ Փերիին (1940), ինչպես նաև «Ֆանտազիա» մուլտֆիլմի կերպարներից մեկը (1940)։
thumb|Մարջ և Գուերի Չեմպիոն (1957)
1947 թվականին, առաջին ամուսնուց՝ Ուոլթ Դիսնեյի անիմատոր  Արտ Բեբբիտից բաժանվելուց մի քանի տարի անց, Մարջորին  ամուսնացել է պարուսույց և պարող Գուերի Չեմպիոնի հետ՝ վերցնելով ամուսնու ազգանունը։ Նրա հետ միասին նա խաղացել է մի շարք հանրաճանաչ մյուզիքլներում՝ «MGM», այդ թվում՝ «Լողացող թատրոն» (1951), «Բոլոր իմը քոնն է» (1952) և «Այն գեղեցիկ տեսք ունի» (1952)։ 1957 թվականին նրանք նույնիսկ ունեին իրենց հեռուստատեսային շոուն, սիթքոմ  երաժշտական և պարային համարներով, որը կոչվում էր «The Marge and Gower Champion Show»: Այս ամուսնությունը նրանք ունեցել են երկու որդի՝ Բլեյքին և Գրեգին։ Զույգն ամուսնալուծվել է 1973 թվականին։ Դրանից հետո, Մարջ Չեմպիոնը կրկին անգամ ամուսնացել է ռեժիսոր Բորիս Սագալի (հայրը` Քեթի Սագալի) հետ, որը վախճանվել է դժբախտ պատահարի պատճառով, նկարահանման հրապարակում 1981 թվականին։ Ֆիլմից և հեռուստատեսությունից բացի, Մարջ Չեմպիոնը Բրոդվեյում մի քանի անգամ հայտնվել է մի շարք հանրաճանաչ մյուզիքլներում։

2001 թվականին, 82 տարեկան հասակում, վերջին անգամ հայտնվել է Բրոդվեյի բեմում՝ «Խելագարություն» մյուզիքլում։ Իր դերասանական կարիերան ավարտելուց հետո Չեմպիոնը սկսել է պարել և պարուսույցներ դասավանդել Նյու Յորքում։ Նրա դերասանական նվաճումները նշանավորվել են Հոլիվուդյան փառքի ծառուղու աստղով։

Խորթ քույրը՝ դերասանուհի Լինա Բասքեթ։

## Մրցանակներ
*Էմմի 1975 - «Լավագույն պարային կատարում» («Աստղային փոշու դահլիճի թագուհին»)

## Ծանոթագրություններ

## Արտաքին հղումներ
* 
* HISTORY
* Marge Champion performing Dancing in 1986 at Jacob's Pillow
* Archival footage from Jacob's Pillow PillowTalk: Hippo in a Tutu featuring Marge Champion, 8/28/2010 
* Marge Champion remembered on 100th birthday in Mansfield News Journal, accessed September 3, 2019

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի երկարակյացներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պարուհիներ
Կատեգորիա:Թատրոնի ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Պարուսույցներ
Կատեգորիա:Բեմական կեղծանուններ
Կատեգորիա:Ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Արիել Դյուրանտ

**Արիել Դյուրանտ**, (/dərrænt/,), ռուս հետազոտող և գրող։ Նա «Քաղաքակրթության պատմության» համահեղինակն էր իր ամուսնու՝ Ուիլ Դյուրանտի հետ։ Նրանք արժանացել են Պուլիտցերյան մրցանակի։

## Կենսագրություն
Արիել Դյուրանտը ծնվել է Ռուսական կայսրության Պրոսկուրով քաղաքում (այժմ ՝ Խմելնիցկի, Ուկրաինա) հրեա ծնողների՝ Էթել Ապել Կաուֆմանի և Ջոզեֆ Կաուֆմանի ընտանիքում։ Ընտանիքը գաղթել է 1900 թվականին, մի քանի ամիս ապրել Լոնդոնում 1900-1901՝ Միացյալ Նահանգներ ուղևորվելու ճանապարհին, որտեղ նրանք ժամանել էին 1901 թվականին։ Նա ուներ երեք ավագ քույրեր, Սառան, Մարիամը և ֆլորան, և երեք ավագ եղբայրները, Հարրին, Մորիսը և Մայքլը։ Ֆլորան դարձել է Արիելի ուղեկիցը, իսկ երբեմն ՝ օգնականը, և Դյուրանտների հետ տեղափոխվել է Կալիֆոռնիա։

Նյու Յորքի Ֆերրերա դպրոցում սովորելու ընթացքում նա հանդիպել է իր ապագա ամուսնուն։ Ամուսինն  այդ ժամանակ դպրոցում ուսուցիչ էր, բայց թողել էր իր պաշտոնը, որպեսզի ամուսնանար Արիելի հետ, ով հարսանիքի ժամանակ (հոկտեմբերի 31), 1913թ 15 տարեկան էր.: Հարսանիքը տեղի է ունեցել Նյու Յորքում, որտեղ նա իր հայրական տնից եկել էր անվաչմուշկներով։ Ամուսիններն ունեցել են մեկ դուստր՝էտել Բենվենուտային ու Լուիին, ով նրանց խորթ որդին էր։

1968 թվականին Դյուրանները Պուլիտցերյան մրցանակի են արժանացել ընդհանուր գիտահանրամատչելի գրականության համար՝ «Ռուսոյի և հեղափոխության», «Քաղաքակրթության պատմության» տասներորդ հատորի համար։ 1977 թվականին Ջերալդ Ֆորդը նրանց հանձնեց Ազատության նախագահական մեդալը, Իսկ Լոս Անջելեսը Արիելին անվանեց «Տարվա կին»։

Դյուրանտները 420 էջանոց համատեղ ինքնակենսագրություն են գրել, որը հրապարակվել է 1978 թվականին Սայմոն և Սքասթեր հրատարակչության կողմից։

Դյուրանտները մահացել են 1981 թվականին՝ իրարից երկու շաբաթվա տարբերությամբ և թաղված են Կալիֆոռնիա նահանգի Լոս Անջելեսի Ուեսթվուդ Վիլիջ հուշահամալիրի գերեզմանատանը։

## Ծանոթագրություններ

## Արտաքին հղումներ
* "Will Durant and Ariel Durant" in Encyclopædia Britannica
* Ariel Durant's books on Amazon
* Writer Hero: ARIEL DURANT

 

Կատեգորիա:20-րդ դարի ամերիկացի կին գրողներ
Կատեգորիա:Պուլիցերյան մրցանակակիրներ
Կատեգորիա:Ռուս գրողներ
Կատեգորիա:Ռուս պատմաբաններ
Պլուտոն (դիցաբանություն)

**Պլուտոն** (, ), հին հունական և հռոմեական առասպելաբանությունում թագավորության և մահվան աստծո անուններից մեկը։ Մ.թ.ա. V դարից սկսած այս անվանն ավելացվել է նաև Հադես անունը։

Պլուտոնը Սատուրնի և Օպայի ավագ որդին է, Յուպիտերի, Նեպտունի, Սերեսի, Վեստայի և Յունոնայի եղբայրը, Պրոզերպինայի աստվածուհու քեռին և ամուսինը։ Տիտաներին ու հսկաներին հաղթելուց հետո նրա եղբայրները բաժանում են տիեզերքը և Պլուտոնը ժառանգում է անդրշիրիմյան թագավորությունն ու իշխանությունը մահացածների ստվերների վրա։ Պլուտոնը համարվում էր «հյուրընկալ», բայց անբարեխիղճ աստված, որը պատրաստակամորեն ընդունում էր բոլորին իր բնակության վայրում, բայց ոչ մեկին չէր թողնում հետ վերադառնալ։ Մի շարք առասպելներ Պլուտոնի անունը կապում էին հարստության աստծու` Պլուտոսի անվան հետ։ Պլուտոնին նվիրված միայն մեկ հայտնի տաճար կա, որը գտնվում է Հելլադայում։ Պլուտոնին զոհաբերում էին խոշոր եղջերավոր անասուններ։ Նրան պատկերում էին գավազանը ձեռքին, երբեմն` եղջյուրով։

Ի պատիվ Պլուտոնի և Պրոզերպինայի, Հռոմում տոնում էին Տերենտինյան և Տևրիկյան խաղերը ։

## Հին հունական առասպելաբանություն
Պլուտոնը կռվել է Հերակլեսի հետ, երբ նա գնացել է Եվրիսի համար դժոխային շան հետևից։ Հերակլեսը վիրավորել է Պլուտոնի ուսը, ով պետք է լքեր իր թագավորությունը և մեկներ Օլիմպոս՝ աստվածների բժշիկ Պեոնի մոտ, վերքը բուժելու համար։ Մի ուրիշ անգամ Պլուտոնը լքել է իր տարածքը Պերսեփոնեսին առևանգելու համար։ Պլուտոնը կախարդական գլխարկ ուներ, որը դարձնում էր նրան անտեսանելի։ Այն հագնում էին նաև Պերսևսը, Աթենասը և Հերմեսը։

## Հին հռոմեական առասպելաբանություն
Հին հռոմեական դիցաբանության մեջ Պլուտոնը Սատուրնի և Օպայի (Քրոնոս և Ռեա) որդին է, Յուպիտերի, Յունոնայի, Նեպտունի, Սերեսի և Վեստայի եղբայրը։ Պլուտոնը որպես ժառանգություն է ստացել անդրշիրիմյան աշխարհը և նշանակվել ստորգետնյա հարստությունների աստված։ Նա մարդկանց մեջ ներշնչել է անդիմադրելի սարսափ, քանի որ նա հայտնվել է երկրի երեսին՝ միայն ընտրելու իր հաջորդ զոհին և նրան քաշելու իր մռայլ տունը։ Պլուտոնը ստուգել է, թե արդյոք երկրի վրա կան ճեղքեր, որոնց միջոցով արևի ճառագայթը կարող է ներթափանցել իր մութ թագավորությունը և ցրել այնտեղ տիրող մթությունը։ Նա ուներ կառք, որը տեղափոխվում էր չորս սև հենակներով։

Մի անգամ նա փախցնում է բույսերի գեղեցիկ աստվածուհի Պրոզերպինային, որին նա նստեցնում է Հադեսի գահի վրա և դարձնում իր թագուհին։

## Ծանոթագրություններ

## Աղբյուրներ
* Պլուտոն |հատոր 20
* Պլուտոն|Ա.Ն.Շուկարյով
* 
* Կեղծ-Ապոլոդորուս։ Դիցաբանական գրադարան  I 6, 2 և այլն
* 

Կատեգորիա:Հին հունական առասպելաբանություն
Կատեգորիա:Հին հունական առասպելների հերոսներ
Կատեգորիա:Հին հունական աստվածներ
Կատեգորիա:Հին հռոմեական մշակույթ
Գավրիլ Կոլեսով

**Գավրիլ  (Գավրիիլ) Գավրիլի Կոլեսով** (8 մարտի 1932 — 31 օգոստոսի 1997 ), յակուտյան դերասան և գրող։ ՌԽՖՍՀ վաստակավոր դերասան (1982), Յակուտիայի Ինքնավար Խորհրդային Սոցիալիստական Հանրապետության ժողովրդական դերասան (1971).

## Կենսագրություն
Գավրիլ Կոլեսովը ծնվել է 1932 թվականի մարտի 8-ին Յակուտիայի Մեգինո-Կանգալասսկի շրջանի Բատարինսկի 2-րդ գյուղական համայնքում։ Ֆերմերի որդին դեռ նախադպրոցական տարիքից տարվում է ժողովրդական երգերով և հեքիաթներով։ Լսելով օլոնխո ժողովրդական վիպերգեր՝ հիշում է բովանդակությունները և երգերը։

1950 թվականին տասնութ տարեկանում ընդունվում է Յակուտսկի ռադիոկոմիտեի երգչախումբ։ 1954-ին առաջին անգամ ներկայացնում է Պ. Ա. Օյունսկու «Սրընթաց Նուրգուն Բոոթուր» օլոնխոն։ 1957-1997 թվականներին եղել  է Պ.Ա.Օյունսկու անվան դրամատիկական թատրոնի դերասան։ Նա դրամատիկական և երաժշտական ներկայացումներում ստեղծել է մի քանի խիստ բնորոշ կերպարներ։

1957 թվականին Մոսկվայում մասնակցել է Երիտասարդների և ուսանողների  համաշխարհային VI փառատոնին։

1968 թվականի սեպտեմբերի 5-ից 25-ը Գավրիլ Կոլեսովը «Մելոդիա» ֆիրմայի Լենինգրադի ստուդիայում ներկայացրել է Պ. Ա. Օյունսկու «Սրընթաց Նուրգուն Բոոթուր» օլոնխոյի ամբողջական տեքստը։ Այս եզակի ձայնագրման գիտական ղեկավարը եղել է բանասիրական գիտությունների թեկնածու, ԽՍՀՄ ԳԱ Գորկու անվան համաշխարհային գրականության ինստիտուտի ավագ գիտաշխատող, օլոնխոյի մասին մենագրության հեղինակ Ի․ Վ․ Պուխովը։

Յակուտերեն երեխաների և երիտասարդների համար մի քանի գիրք է գրել։ Սկսել է հրապարակվել է 1960 թվականից։ 1964 թվականին լույս տեսած «Որսորդի թոռը» վիպակը տայգայաբնակ երիտասարդ Մնչիլայի արկածների մասին է (ռուսերեն թարգմանությամբ գիրքը լույս է տեսել 1969-ին «Բևեռային աստղ» ամսագրում՝ Վ. Չուպրեեևի թարգմանությամբ։  «Կյանքն առջևում է» (1966), «Սառը գարուն» (1969), «Զինվորի մտորումները» (1973) գրքերի հեղինակն է։ 1982 թվականից ԽՍՀՄ Գրողների միության անդամ է։

## Հիմնական դերեր
Ա. Սոֆրոնովի «Манчаары» — Իստապանկա

Ի․ Գոգոլևի «Նաարա Սուոխ» — Նաարա Սուոխի

Ս․ Դանիլովի «Քանի դեռ սիրտը բաբախում է» — Նախով

Պ․ Օյունսկու  «Կարմիր շաման» — Սասիլ Օյուուն

Պ. Օյունսկու «Մեծն Կուդանգսան» — Չաչիգիր Թաաս Օյունուն

Երաժշտական ներկայացումներում  կատարել է «Լոոկուուտ և Նյուրգուսուն» օպերայի Չիչիպ Չաապի հատվածը, Գ․ Գրիգորյանի «Հյուսիսի ծաղիկը» օպերետտայում՝  Թիեխե Թիխեեկը, Ժ․ Բատուևի «Չուրումչուկու»  բալետային ներկայացման մեջ՝ Չուպչուրույդանայի մտերիմը։

## Մրցանակներ և կոչումներ

* ԽՍՀՄ վաստակավոր արտիստ (1982)
* Յակուտիայի ԱՍՍՀ ժողովրդական արտիստ (1971)
* Յակուտիայի ԱՍՍՀ վաստակավոր արտիստ (1962)
* Սախայի (Յակուտիա) Հանրապետության Պ․ Ա․ Օյունսկու անվան պետական մրցանակ (1997)
* «Պատվո նշան» շքանշանի ասպետ

## Ծանոթագրություններ



Կատեգորիա:ԽՍՀՄ գրողների միության անդամներ
Կատեգորիա:ՌԽՖՍՀ վաստակավոր արտիստներ
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Խորհրդային գրողներ
Ուտելի սնկեր

thumb|Շամպինյոն
thumb|Սովորական սպիտակ սունկ տարբեր փուլերում

**Ուտելի սնկեր,** գոյություն ունի ուտելի սնկերի բազմաթիվ տեսակներ, աճեցված և հավաքված ամբողջ աշխարհում։ Սնկերը ունեն յուրահատուկ համ և հոտ, դրանցից մի քանիսը նրբախորտիկներ են և ունեն շատ բարձր գին։

## Սննդային արժեք
Շատ սնկեր համարվում են օգտակար և սննդարար, երբեմն նրանց անվանում են «անտառային» կամ «բուսական» միս։ Սնկերը հարուստ են սպիտակուցներով (պարունակում եմ նաև մինչև 1% ազատ ամինաթթուներ), ածխաթթուներով, սնկային շաքարո՝ միկոզայով և գլիկոգենով (այսպես կոչված «կենդանական օսլայով»)։ Սունկ պարունակում են հանքային նյութեր կալիում, ֆոսֆոր, ծծումբ, մագնեզիում, նատրիում, կալցիում, քլոր, վիտամիններ A (carotene), B խմբի վիտամիններ, վիտամին C, մեծ քանակությամբ վիտամին D և վիտամին PP.

Սնկերը պարունակում են նաև ֆերմենտներ (հատկապես շամպինիոններում), որոնք արագացնում են սպիտակուցների, ճարպերի և ածխաջրերի բաժանումը, նպաստում են սննդի ավելի լավ յուրացմանը։

ԽՍՀՄ-ում ընդունված էր ուտելի սնկերի բաժանումը սննդի արժեքի չորս խմբերի (ըստ Բ. Պ. Վասիլկովայի)։
: I.  Սպիտակ սունկ,  շեկլիկ
: II. Կաղնեսունկ, շամպինյոն, կեչասունկ, ալիքասունկ
: III. Աղվեսասունկ, կաթնասունկ, մախավիկ կանաչ
: IV. Մեղրասունկ, հովանոցասունկ, անձրևասունկ

4-րդ խմբի մեջ մտնում են հազվադեպ հանդիպող և քիչ հայտնի ուտելի սնկերը։

Ներկայումս հրաժարվում են սնկերը բաժանել սննդային խմբերի և յուրաքանչյուր տեսակի համար տրվում է սննդային արժեքի անհատական նկարագրություն, որը հաճախ նշվում է համաշխարհային խոհանոցում ազգային բնութագրերի մասին։

## Պայմանականորեն ուտելի սնկեր
Պայմանականորեն ուտելի սնկերը հում վիչակում ունենում են թունավոր կամ կծու համ, բայց խոհարարական մշակումից հետո դառնում են ուտելի։ Երբեմն պայմանական ուտելիության  այլ պատճառներ են բերվում։ Օրինակ, որոշ սնկեր ուտելի են միայն երիտասարդ տարիքում, մյուսները թունավորում են առաջացնում միայն որոշակի մթերքների հետ համատեղ օգտագործման դեպքում։

## Ուտելի սնկերի տեսակներ
Հաշվվում է ուտելի սնկերի մի քանի հազար տեսակ։ Նրանց ճնշող մեծամասնությունը մսոտ Մակրոմիցետներ են, սակայն որոշները բույսերի և այլ սնկերի պաթոգեններ են։
* Ձմեռային մեղրասունկ
* Ամառային մեղրասունկ
* Օղակաձև ստրոֆարիա
* Այգու շամպինյոն

## Գրականություն
* 
* 
* 

## Ծանոթագրություններ

## Արտաքին հղումներ
* Սնկերը մարդու սննդակարգում
* Հայկական Հանրագիտարան
* Կայքէջ mnp.am

Կատեգորիա:Բնօրինակում անաղբյուր հոդվածներ
Կատեգորիա:Ուտելի սնկեր
Կատեգորիա:Սնկաբանություն
Կատեգորիա:Սնկեր այբբենական կարգով
Կատեգորիա:Սնկերի ձևաբանություն
Կատեգորիա:Սնկերի տիպեր
Կինը կարմիր բազմոցում

**Կինը կարմիր բազմոցում** (), Պաբլո Պիկասոյի նկարը՝ ստեղծված 1929 թվականին սյուռեալիզմի շրջանում։ Գտնվում է *Menil Collection*-ում՝ Հյուսթոնում, ԱՄՆ-ում։ Ունի 65,1 × 54 սմ չափսեր։

Դիմանկարում հնարավոր է պատկերված է անանուն մոդել, բայց ընդհանուր ուրվագծերով նա հիշեցնում է Օլգա Խոխլովային՝ նկարչի կնոջը, որից բաժանվել է 1927 թվականին՝ նկարի ստեղծումից 2 տարի առաջ։ Նախկինում Պիկասոն Խախլովային պատկերել է քնքուշ և բարի, բայց երբ նրանց հարաբերությունները վատացել են, նա սկսել է կնոջը տալ կտրուկ, երբեմն՝ նրա պատկերը խեղաթյուրող չարագուշակ գծեր։ Նկարը ստեղծվել է ավանդական դիմանկարի ֆորմատով, երբ պատկերվող մոդելը պարզապես նստած է և նայում է հանդիսատեսին։ Մարմնի խեղաթյուրվող ձևերը վկայում են Պիկասոյի՝ 1920-ական թվականներին սյուռեալիստների հետ մշտական շփումների մասին։

2012 թվականի հունիսի 13-ին այն ենթարկվել է վանդալիզմի։ Միջադեպը հեռախոսով ֆիքսել է *Menil Collection* թանգարանի այցելուն։ Տեսանյութում անհայտ երիտասարդը մոտենում է նկարին և տրաֆարետի ու ներկի սրվակի օգնությամբ արագ նկարում է ցլին սպանող տորեադորին, իսկ հետո գրում է  (ենթարկում) բառը։ Ավելի ուշ հանցագործը, որն իրեն անվանում էր «հեռանկարային իսպանացի նկարիչ», բացատրել է, որ դա արել է «որպեսզի հարգանքի տուրք մատուցի Պաբլո Պիկասոյին»։ Բարեբախտաբար թանգարանի աշխատակիցներին շատ արագ հաջողվել է մաքրել կտավը նրա վրա քսված ներկից։

Նկարը ձեռք է բերվել 1956 թվականին և Պիկասոյի 9 աշխատանքներից մեկն է, որը պատկանում է *Menil Collection* թանգարանին, որտեղ այն ցուցադրվում է 1987 թվականից։

## Ծանոթագրություններ

Կատեգորիա:1929 նկարներ
Կատեգորիա:Կանանց դիմապատկերներ
Կատեգորիա:Պաբլո Պիկասոյի նկարներ
Ջերարդ Մենլի Հոփքինս

**Ջերարդ Մենլի Հոփ****քինս** (,), անգլիացի բանաստեղծ և կաթոլիկ քահանա։

## Կենսագրություն
Սովորել է Հայգեյթի դպրոցում (Լոնդոն) և Օքսֆորդի համալսարանում, որտեղ ընկերացել է բանաստեղծ Ռոբերտ Բրիջեսի հետ։ Հարել է Անգլիկան եկեղեցու օքսֆորդյան շարժմանը, հետո, ինչպես շարժման շատ գործիչներ, 1866 թվականին անցել է կաթոլիկության։ 1868 թվականին մտել է «Հիսուսի միաբանություն» կազմակերպության մեջ։ Ոչնչացրել է նախկինում գրվածները և հրաժարվել բանաստեղծություններ գրել, սակայն 1875 թվականին նորից սկսել է գրական այդ ժանրով ստեղծագործել՝ գրելով «*Գերմանիայի* խորտակումը» պոեմը։ 1884 թվականին դասավանդել է հունական գրականություն Դուբլինի համալսարանական քոլեջում։ Մահացել է տիֆային տենդից։

## Ժառանգություն և ճանաչում
Կենդանության օրոք Հոփքինսը հոգ չի տարել իր ստեղծագործությունների տպագրման մասին. հրապարակվել են նրա միայն մի քանի բանաստեղծություններ։ 1918 թվականին նրա գրական ժառանգությունը հրատարակել է այն ժամանակ ճանաչված բանաստեղծ դափնեկիր Ռ. Բրիջեսը։ Դրանից հետո Հոփքինսը ճանաչվել է անգլալեզու ամենամեծ բանաստեղծներից մեկը։ Նորարարական ռիթմիկայով աչքի ընկնող «ցատկող բանաստեղծությունը», որի նմանությամբ գրվել են նրա հոգևոր սոնետների մեծ մասը, ձևավորվել է հին սաքսոնական պոեզիայի,ուելսական բանաստեղծության, մանկական երգերի և հաշվելուկների ազդեցության տակ։ Ջերարդ Մենլի Հոփքինսի բանաստեղծությունների համար երաժշտություն են գրել Էռնեստ Կշենեկը, Սեմյուել Բարբերը, Միլթոն Բեբիթը, Մայքլ Թիպետը, Նեդ Ռոռեմը, Ջոնաթան Հարվին, Շոն Օ՚Լիրին, Լեոնիդ Դեսյատնիկովը։

## Ծանոթագրություններ

## Գրականություն
* Immortal Diamond: Studies in Gerard Manley Hopkins [1949]/ Norman Weyand, ed. New York: Octagon Books, 1969.
* Ward B.W. World As Word: Philosophical Theology in Gerard Manley Hopkins. Washington: Catholic University of America Press, 2001.
* 

## Արտաքին հղումներ
* 
* Журнал о творчестве Хопкинса  
*  Բանաստեղծություններ
*  Բանաստեղծություններ
* 
*  բանաստեղծությունները երաժշտական ձևավորմամբ
*
*  Կենսագրական տեղեկություններ, թարգմանությունը Ալեքսանդր Լուկյանովի

Կատեգորիա:19-րդ դարի անգլիացի բանաստեղծներ
Կատեգորիա:Անգլալեզու բանաստեղծներ
Կատեգորիա:Անգլերեն գրքեր
Կատեգորիա:Անգլիացի բանաստեղծներ
Կատեգորիա:Բնօրինակում անաղբյուր հոդվածներ
Կատեգորիա:ԼԳԲՏ գրողներ
Կատեգորիա:Ճիզվիտներ
Կատեգորիա:Տիֆից մահացածներ
Կատեգորիա:Օքսֆորդի համալսարանի շրջանավարտներ
Սպիտակ լեգեոն

**Սպիտակ լեգեոն** (), վրացական անկանոն զինված խմբավորում, որը մասնակցել է աբխազական հակամարտությանը։ Այն դիվերսիոն գործողություններ է իրականացրել Աբխազիայում։ 1995 թվականին Աբխազիայի տարածքից վրացական կանոնավոր զիված ստորաբաժանումների դուրս բերումից հետո Սուխումիի կառավարության դեմ շարունակել է պարտիզանական պատերազմ։ 1998 թվականին մասնակցել է աբխազական վեցօրյա պատերազմին։ 2005 թվականին լուծարվել է։ Ռազմական կազմակերպության ղեկավարը Զուրաբ Սամուշիան էր։

2005 թվականին Զուրաբ Սամուշիան հայտարարել էր, որ պատրաստվում են վերսկսել ռազմական գործողություններն Աբխազիայում։ 2008 թվականին նա իրենց գլխավոր թիրախ հռչակեց Ռուսաստանի Դաշնության Սոչի քաղաքում 2014 թվականին նախատեսված Ձմեռային օլիմպիական խաղերը։ Ներկա դրությամբ Ռուսաստանի կողմից Աբխազիայի անկախության ճանաչումով և այնտեղ ռուսական զինված ուժերի ուժեղացված ստորաբաժանումների տեղակայումով գործնականում անհնարին է դարձել Սպիտակի լեգեոնի գործունեությունը Աբխազիայի տարածքում։

## Տես նաև
*Վրաց-աբխազական պատերազմ (1992-1993)
*Աբխազական պատերազմ (1998)
*Վրաստանի զինված ուժեր

## Ծանոթագրություններ

Կատեգորիա:Վրաստանի զինված ուժեր
Կատեգորիա:Վրաց-աբխազական պատերազմի մասնակիցներ
Չարլզ Սենտլի

**Չարլզ Սենտլի** (, ), բրիտանացի օպերային երգիչ (բարիտոն)։ Բրիտանական կայսրության ասպետ։

## Կենսագրություն
### Վաղ տարիներ
Ուիլյամ Սենտլիի ավագ որդին էր։ Նրա հայրը կազմարար ենթավարպետ էր, երգեհոնահար և երաժշտության ուսուցիչ հյուսիսային Անգլիայի Լիվերպուլ քաղաքում։ Չարլզ Սենտլին ուներ եղբայր և երկու քույր, որոնցից մեկին անվանել էին Քեթրին։ Նա կրթություն է ստացել Լիվերպուլի համալսարանի միջնակարգ դպրոցում։

1855 թվականին մեկնել է Իտալիա՝ երգիչ դառնալու նպատակով։ Սովորել է Գաետանո Նավիի մոտ, որը դարձել է նրա ընկերը մինչև կյանքի վերջը։ 1857 թվականին վերադարձել է Լոնդոն։

1857 թվականին՝ որպես մենակատար, առաջին դեբյուտ է ունեցել Հայդնի «Աշխարհի արարումը» օրատորիայում։ Այդտեղ նրան լսել է Մանուել Գարսիան, որն էլ առաջարկել է երգչին սովորել իր մոտ։ Համերգներով շատ է հանդես եկել՝ կատարելով տարբեր օպերաներից օրատորիաններ և արիաներ։ 1859 թվականին առաջին անգամ ելույթ է ունեցել օպերայի բեմում՝ երգելով Մեյերբերի «Դինորա» օպերայում։

1907 թվականի դեկտեմբերին նրան շնորհվել է ասպետի կոչում։

Վոկալի մասին մի քանի աշխատությունների և երկու գրքերի՝ հիշատակարանների հեղինակ է։

## Գրքեր
* Բարիտոնի ուսուցման մեթոդներ, թարգմանություն Ժ. Նավիի «Metodo pratico di vocalizzazione, per le voci de basso baritonno» գրքից (Լոնդոն, 1872 թվական)։
* ՈՒսանող և երգիչ, Չարլզ Սենտլիի հիշողությունները (Մակմիլլան, Լոնդոն, 1893 թվական)։
* Երգող վարպետը (1900 թվական)։
* Երգելու և վոկալ ասմունքի արվեստը։ ՈՒսուցման ձեռնարկ (1908 թվական)։
* Հիշողություններ իմ կյանքից (Իսահակ Պիտման, Լոնդոն, 1909 թվական)։

## Ծանոթագրություններ

## Գրականություն
* 

Կատեգորիա:Անգլիացի օպերային բարիտոններ
Կատեգորիա:Երաժիշտներ այբբենական կարգով
Կատեգորիա:Անգլիացի օպերային երգիչներ
Before You Go

**Before You Go**, շոտլանդացի երգիչ-երգահան Լյուիս Քափալդիի երգը, որը թողարկվել է 2019 թվականի նոյեմբերի 19-ին՝ որպես նրա դեբյուտային՝ «Divinely Uninspired to a Hellish Extent» ստուդիական ալբոմի ընդլայնված հրատարակության սինգլ։ Երգը հասանելի է դարձել ընդլայնված հրատարակության նախնական պատվերներով։ Այն ուղարկվել է ամերիկյան ռադիոկայաններ 2020 թվականի հունվարի 6-ին՝ որպես նրա երկրորդ ամերիկյան սինգլ։ Երգը գլխավորել է Irish Singles Chart (նոյեմբեր, 2019) և UK Singles Chart (հունվար, 2020) չարթերը, դառնալով Քափալդիի երկրորդ չարթթոփերը Միացյալ Թագավորությունում և երրորդը՝ Իռլանդիայում։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:Երգեր ինքնասպանության մասին
Կատեգորիա:Լյուիս Քափալդիի երգեր
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Ռիխարդ Յոզեֆ Նոյտրա

**Ռիխարդ Յոզեֆ Նոյտրա** (; ), ավստրիացի և ամերիկացի ճարտարապետ, XX դարի կեսերի մոդեռնիզմի նախահայրերից մեկը։

## Կենսագրություն
Ռիխարդ Յոզեֆ Նոյտրան ծնվել է 1892 թվականին, Վիեննայում, հրեական ընտանիքում, սովորել է Վիեննայի տեխնոլոգիական համալսարանում, եղել է Ադոլֆ Լոոսի աշակերտը։ Այդ ժամանակահատվածում նա տարվել է Օտտո Վագների ստեղծագործությամբ, ստանալով է բարձրագույն կրթություն՝ պրակտիկան անցել է Գերմանիայում, որտեղ աշխատել է Էրիխ Մենդելսոնի արվեստանոցում։ 1923 թվականին արտագաղթել է Միացյալ Նահանգներ և 1929 թվականին ստացել այս երկրի քաղաքացիություն։ Այստեղ ճարտարապետը ծանոթացել է Ֆրենկ Լլոյդ Ռայթի հետ և մի քանի համատեղ նախագծերի մասնակցել նրա հետ, հետագայում հրավիրվել է աշխատանքի հին ընկերոջ և համակուրսեցի Ռուդոլֆ Շինդլերի կողմից, որի հետ տեղափոխվել է Կալիֆոռնիա՝ ապրելու և աշխատելու։

Այս տարիների ընթացքում սկսվել է ձևավորվել Նոյտրայի հատուկ ոճը, որը հիմնված էր թեթևության, հստակ երկրաչափական համամասնությունների համադրության վրա, որը լիովին բավարարում էր արևմտյան ափի բնակիչների պահանջները։ Նրա մոտեցման տարբերակիչ առանձնահատկությունը իր հաճախորդների կարիքներին ճշգրտորեն հետևելն էր, մինչդեռ մյուս կոլեգա-ճարտարապետները առավել հաճախ փորձում էին հաճախորդներին պարտադրել նստավայրի իրենց գեղարվեստական տեսլականը։ Դիզայնը սկսելիս Նոյտրան, առաջին հերթին, միշտ փորձել է պարզել իր հաճախորդի կարիքները, և միայն դրանից հետո շենքին ավելացրել արվեստի որոշ տարրեր՝ այն համադրելով շրջապատող լանդշաֆտի հետ։ Մի քանի հաջողված նախագծեր ավարտելուց հետո, Լոս Անջելեսում ճարտարապետն ունեցավ իր առաջին սաները, որոնցից ամենահայտնիներն էին Գրեգորի Էինը, Հարվել Համիլթոն Հարիսը և Ռաֆայել Սորիանոն։

Մահացել է 1970 թվականին, Գերմանիայում՝ թողնելով գիրք-ինքնակենսագրություն՝ «Կյանք և ձև» վերնագրով։

## Պատկերասրահ

Պատկեր:Lovell House 2.jpg|Լովելլի տուն, Լոս Անջելես, Կալիֆորնիա
Պատկեր:Jardinette Apartments (Richard Neutra), Hollywood.JPG|Ժարդինետի բնակելի շենք,Հոլիվուդ
Պատկեր:Kaufman House Palm Springs.jpg|Կաուֆմանի տունը,Փալմ-Սփրինգս, Կալիֆորնիա
Պատկեր:Miller House, Palm Springs, California.jpg|Միլլերի տունը, Փալմ-Սփրինգս, Կալիֆորնիա


## Ծանոթագրություն

## Գրականություն
*  Включена библиография
* 
* 
* 
* 
* 
* W. Boesiger (ed.), Richard Neutra, Buildings and Projects (Рихард Нойтра, Постройки и проекты, Zurich : Girsberger, 1951, 1959, 1966)
* Aylesa Forsee, Men of Modern Architecture (Люди современной архитектуры, Philadelphia, McCrae Smith, 1966)

## Արտաքին հղումներ
* Նոյտրան GreatBuildings.com կայքէջում
* Նոյտրան  Modernsandiego.com կայքէջում 
* Ճարտարապետի կենսագրությունը  r20thcentury.com կայքէջում
* Տեղեկություններ և նկարներ Winkens.ie-ում  

Կատեգորիա:Ամերիկացի ճարտարապետներ
Կատեգորիա:Անձինք Կալիֆոռնիայից
Կատեգորիա:Ավստրիացի ճարտարապետներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Գերմանացի ճարտարապետներ
Կատեգորիա:Մոդեռնիստ ճարտարապետներ
Բևեռլի Ադլենդ

**Բևեռլի Էլեյն Ադլենդ** (), (), ամերիկացի դերասանուհի։

## Կենսագրություն
Ծնվել է Հոլիվուդում Գերբերտ և Ֆլորենս (1914-1965) Ադլենդների ընտանիքում։ Առաջին անգամ կինոէկրաններին հայտնվել է 1951 թվականին 9 տարեկանում։ 8 տարիների ծավալած գործունեության ընթացքում Ադլենդը նկարահանվել է 5 կինոնկարներում, այդ թվում նաև` «Խաղաղ օվկիանոսի հարավում» (1958 թվական) և «Կուբայի ապստամբները» (1959 թվական) ֆիլմերում։ Վերջինս նկարահանումների ժամանակ սիրավեպ է սկսել դերասան Էրոլ Ֆլինի հետ։ Այս ամենը շարունակվել է մինչև Ֆլինի հանկարծակի մահը (1959 թվական)։ Նրանց սիրավեպի հիման վրա նկարահանվել է «Վերջին Ռոբին Հուդը» ֆիլմը և Ադլենդի դերը խաղացել է Դակոտա Ֆենինգը։ 1959 թվականից հետո Ադլենդն այլևս չէր նկարահանվում։

1960 թվականին էլ Ադլենդը սիրավեպ է սկսել Ուիլյամ Ստանչի հետ, որը մահացել է՝ Ադլենդի հետ վիճաբանության ժամանակ իր վրա կրակելով։ Հետագայում դերասանուհին երեք անգամ ամուսնացել է և վերջին ամուսնուց՝ Ռոնալդ Ֆիշերից դուստր է ունեցել։ Բևեռլի Էլեյն Ադլենդը մահացել է 2010 թվականին շաքարախտից առաջացած բարդություններից և սրտային անբավարարությունից՝ 67 տարեկանում։

## Ֆիլմագրություն

## Ծանոթագրություններ

## Արտաքին հղումներ
* 
* Beverly Aadland

Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի կանայք
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Բիմը, Բամը, Բոմը և գայլը

**«Բիմը, Բամը, Բոմը և գայլը»**, խորհրդային տիկնիկային մուլտֆիլմ՝ նկարահանված ռեժիսոր Լիդիա Սուրիկովայի կողմից 1974 թվականին «Էկրան» ստեղծագործական միության ստուդիայում։

Ստեղծվել է Լատվիայի պետական  տիկնիկային թատրոնի ներկայացման հիման վրա։

## Սյուժե
Մուլտֆիլմի հիմքում ընկած է երեխաների և մեծահասակների համար ստեղծված «Երեք խոզուկները» ամենահայտնի մանկական հեքիաթը։

## Ստեղծողներ
* Սցենարի հեղինակ՝ Իրինա Պիվովարովա
* Ռեժիսոր՝ Լիդիա Սուրիկովա
* Բեմադրող նկարիչներ՝ Պ. Շենխոֆ, Վ. Վասիլենկո
* Օպերատոր՝ Յանիս Միլբրեթս
* Կոմպոզիտոր՝ Իգոր Եֆրեմով
* Երգի հեղինակ՝ Ռ. Սեֆ
* Հնչյունային օպերատոր՝ Վիտալի Ազարովսկի
* Մոնտաժող՝ Նինա Բուտակովա
* Խմբագրող՝ Վալերիա Կոնովալովա
* Տնօրեն՝ Ս. Պլուգատար
* Դերերը հնչյունավորել են՝

 

Թողարկվել է 1974 թվականին։

## Ծանոթագրություններ

## Արտաքին հղումներ
* Творческое объединение «ЭКРАН»

Կատեգորիա:«Էկրան» ստեղծագործական միության մուլտֆիլմեր
Կատեգորիա:1974 մուլտֆիլմեր
Կատեգորիա:Մուլտֆիլմեր խոզերի մասին
Կատեգորիա:Բնօրինակում անաղբյուր հոդվածներ
Արարիչ աստված

thumb|Ուիլիամ Բլեյքի «Մեծ ճարտարապետ» նկարը
**Աստված - արարիչ**, գերագույն էակ, աստվածություն կամ Աստված, ով ստեղծել է տիեզերքը կամ մասնակցել աշխարհի արարմանը։

Շատ դիցաբանություններում աշխարհը ստեղծվել է աստվածների կողմից։

Արարիչ աստվածների օրինակներ. եգիպտական Աթում և Պտահ, զրադաշտական Ահուրամազդան, հինդուիզմում` Վիշվաքարման, աբխազների և աբազինների մոտ` Անցվա, չերքեզների մոտ Տխհա, հայկական Արամազդը, ինկերի Վիրակոչան, Ֆինների մոտ Իլմաթար աստվածուհին, ալթայցիների մոտ` Քայրաքան։

Գերմանական դիցաբանության մեջ աստվածները աշխարհը ստեղծել են հսկա Իմիրի մարմնից՝ սպանելով նրան։ Նմանատիպ սյուժե հանդիպում ենք հինդուների դիցաբանության մեջ (աշխարհի ստեղծումը Պուրուշիի մարմնից)։

Օրինակներ՝ աշխարհն արարած զույգերի մասին. Իդզանագի և Իդզանամի սինտոյիզմում, Շումերում՝ Աբզու և Թիամաթ, եգիպտացիների մոտ` Գեբ և Նութ, Ռանգ և Պապա՝ Մաորիում։

Երբեմն տիեզերական առասպելների սյուժեի համար հիմք է հանդիսանում արարիչ ուժերի և ոչնչացման ուժերի հակադրությունը։ Նման առասպելները բնորոշ են դուալիստական դիցաբանություններին։ Այդպիսի զույգեր են՝ Ահուրամազդան և Անգրա - Մայնյուն, Իենը և Օմելը, Կուգո Յումոն և Յինը։

Հին հունական դիցաբանության մեջ Հերան է համարվում աշխարհի արարիչը, ով ծնվել է անմիջապես Քաոսից հետո։ Նա Ուրանուսի և այլ աստվածների մայրն է կիկլոպների, տիտանների, էրիաների, հսկաների, լեռների, ծովերի, հրեշների, հերոսների։

Հուդայիզմում` Յահվե, Էլոհիմ, քրիստոնեության մեջ` Աստված - արարիչ, իսլամում` Ալլահ։

## Տես նաև
* Աշխարհի արարումը

## Ծանոթագրություններ

Կատեգորիա:Աստված
Կատեգորիա:Աստվածաբանություն
Կատեգորիա:Կրոն
Սենյակ Հռոմում (ֆիլմ, 2009)

**«Սենյակ Հռոմում»** (), իսպանացի ռեժիսոր Խուլիո Մեդեմի ֆիլմն է, նկարահանվել է 2009 թվականին, թողարկվել՝ 2010 թվականի ապրիլի 24-ին։ Հռոմեական հյուրանոցներից մեկում մնալու ժամանակ երկու կին փոխանակում են գաղտնիքները իրենց կյանքի մասին։ Ֆիլմը հանդիսանում է չիլիական In Bed ֆիլմի ռեմեյք։ Գլխավոր դերերը խաղացել են ուկրաինացի դերասանուհի Նատաշա Յարովենկոն և «Մաշկը, որում ես ապրում եմ» ֆիլմի աստղ՝ Ելենա Անայան։

## Սյուժե
Իսպանական էրոտիկ մելոդրամա, որը պատմում է ռուս աղջկա՝ Նատաշայի և իսպանուհի Ալբայի միջև սիրո մասին։ Իր վերջին օրը Հռոմում Նատաշան ծանոթանում է իսպանացի աղջկա հետ։ Ալբան առաջարկում է նրան անցկացնել գիշերը իր հյուրանոցի սենյակում։ Ինտիմ շփումը վերածվում է միմյանց կյանքի մասին զրույցի։ Այս ֆիլմում, իրոք, շատ են անկողնային տեսարանները, բայց այն դուր կգա ոչ միայն տղամարդկանց՝ ամբողջ ֆիլմը պարուրված է սիրո զգայուն մթնոլորտով։

## Դերերում
* Ելենա Անայա - Ալբա 
* Նատաշա Յարովենկո - Նատաշա 
* Էնրիկո Լո Վերսո - Մաքս 
* Նաջվա Նիմրի - Էդուռնե

## Նշումներ

## Արտաքին հղումներ
* Սենյակ Հռոմում կամ ԷՐՈՍԻ վերադարձը  
*      
*      
*         
*  
* 

Կատեգորիա:2010 դրամա ֆիլմեր
Կատեգորիա:2010-ականների անգլերեն ֆիլմեր
Կատեգորիա:Իսպանական մելոդրամա ֆիլմեր
Կատեգորիա:Իսպանական ֆիլմեր
Կատեգորիա:ԼԳԲՏ ֆիլմեր
Մագդա Ապանովիչ

**Մագդա Ապանովիչ ** (), (), կանադացի դերասանուհի, լեհ արտագաղթողների ընտանիքի անդամ։

## Կենսագրություն
Մագդան 9-րդ դասարանն ավարտել է Լեհաստանում։ Այնուհետև Վանկուվերում սովորել է Կինոյի դպրոցում։

## Կարիերա
Սկսել է նկարահանվել ֆիլմերում 2002 թվականից։ Առաջին ֆիլմերում՝ «*Երեմիա»*-ում և «*Ջոն Դու»*-ում հայտնվել է էպիզոդիկ դերերում։ 2007 թվականից մինչև 2009 թվականները «Կայլ XY» ֆիլմում խաղացել է Էնդի Ջենսենի դերը։ 2008 թվականին նկարահանվել է «Յուրաքանչյուր վայրկյանը հաշվում է» ֆիմում, 2009 թվականին՝ «Կապրիկա» ֆիլմում։

2013 թվականից նկարահանվում է «*Continuum»* հեռուստասերիալում։

## Պարգևներ

## Ֆիլմագրություն

## Ծանոթագրություններ

## Արտաքին հղումներ
* [Մագդա Ապանովիչը [Internet Movie Database] կայքում]
* 

Կատեգորիա:21-րդ դարի դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասանուհիներ
Փոլ Թերու

**Փոլ** **Թերու** (, ), ամերիկացի գրող, գրական բազմաթիվ պարգևների դափնեկիր։ 1958-1971 թվականներին անգլերեն է դասավանդել Սինգապուրի համալսարանում։ Գրել է ավելի քան 20 վիպակ, որոնց մի մասի գործողությունները ծավալվում են Սինգապուրում։ Օրինակ՝ «Սուրբ Ջեկը» (1976 ռեժիսոր Բոգդանովիչի ֆիլմը, 1979)։ Մինչև 2006 թվականը նրա սինգապուրյան ստեղծագործությունները արգելված են եղել Սինգապուրում։

Դերասան և սցենարիստ Ջասթին Թերուն գրողի զարմիկն է։

## Վեպեր և պատմվածքների ժողովածուներ
* Ուոլդո / Waldo (1967)
* Fong And The Indians (1968)
* Murder In Mount Holly (1969)
* Girls At Play (1971)
* Jungle Lovers
* Sinning With Annie (1972)
* Saint Jack (1973) («Սուրբ Ջեկը», էկրանավորել է ռեժիսոր Փիթեր Բոգդանովիչը 1979 թվականին)
* The Black House (1974)
* Ընտանեկան զինանոց / The Family Arsenal (1976)
* The Consul’s File
* Picture Palace (1978)
* A Christmas Card
* London Snow
* World’s End (1980)
* The Mosquito Coast (1981,էկրանավորել է ռեժիսոր Փիթեր Ուիրը 1986 թվականին)
* The London Embassy (պատմվածքների ժողովածու, 1982)
* Half Moon Street (1984)
* Doctor Slaughter (1984)
* O-Zone (1986)
* The White Man’s Burden
* My Secret History (1989)
* Chicago Loop (1990)
* Millroy The Magician (1993)
* Իմ ուրիշ կյանքը / My Other Life (1996)
* Կոուլոն Թոնգ / Kowloon Tong
* Գոնոլուլու հյուրանոցը / Hotel Honolulu
* Stranger At The Palazzo D’Oro (պատմվածքների ժողովածու)
* Blinding Light (2006)
* The Elephanta Suite (трилогия, 2007)

## Այլ ստեղծագործություններ
* Մեծ երկաթուղային շուկա / The Great Railway Bazaar (1975)

## Ծանոթագրություններ

* Сайт о творчестве Пола Теру 
* 22 рассказа

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի գրականություն
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի վիպասաններ
Կատեգորիա:Ամերիկացի ճանապարհորդներ
Կատեգորիա:Ամերիկացի սցենարիստներ
Բարձրաձայն խոսակցություն ինքն իր հետ

thumb|Մարդ-մարդ կապ
**Բարձրաձայն խոսակցություն ինքն իր հետ**, հոգեբանական վիճակ, որի ընթացքում մարդը բարձրաձայն խոսում է իր հետ, այդ թվում՝ այլ մարդկանց ներկայությամբ։ Կապված է մարդու՝ ինքն իր հետ շարունակական ներքին շփման, հաղորդակցության հոգեբանական գործընթացի հետ։ Բարձրաձայն խոսակցությունն ինքն իր հետ ինքնին դրական դեր է խաղում անձի զարգացման գործում։ Մարդկանց մի մասը դա ընկալում է որպես հոգեկան խանգարում, թեև ինքն իր հետ խոսելը միշտ չէ, որ հոգեկան խանգարումների նշան է։
 
Զրույցն ինքն իր հետ տեղի է ունենում երկու սեռերի ներկայացուցիչների մոտ, սակայն կանանց մոտ այն ուղղակիորեն կապված է մեկուսացման հետ։

## Ինքն իր հետ խոսելը՝ որպես հոգեկան խանգարման նշան
Մարդու բարձրաձայն խոսակցությունն ինքն իր հետ կարող է ընկալման խանգարումների առկայության անուղղակի նշան լինել (հալյուցինացիաների կամ պատրանքների), և, համապատասխանաբար, վկայել հոգեական խանգարման առկայության մասին։

Բանավոր (լսողական հալյուցինացիա) կամ բարդ հալյուցինացիաների առկայության դեպքում մարդը, որը բարձրաձայն խոսում է ինքն իր հետ, կարող է գործնականում խոսել հալյուցինացիոն զրուցակիցների հետ։ Անտեսանելի զրուցակիցների հետ խոսակցությունները հանդիպում են շիզոֆրենիայի, շիզոաֆեկտիվ խանգարման, հարբեցատենդի և այլ հոգեկան խանգարումների ժամանակ։

## Ինքն իրեն բարձրաձայն խոսելու ճանաչողական հետևանքները
Բանգալորի համալսարանի գիտնականներ Մերի-Բեֆա Պալոման և Ալեքսանդր Քիրքհեյմը հետազոտություն են անցկացրել, որի ընթացքում պարզել են, որ առաջադրանքների մասին բարձրաձայն արտաբերումը բարելավում է դրանց կատարման վերահսկողությունը։ Մերի-Բեֆա Պալոման դրա հիման վրա եկել է այն եզրակացության, որ ինքն իրեն բարձրաձայն խոսելը կարող է լինել բարձր ճանաչողական գործունեության նշան։ Նա նշել է, որ շատ մարզիկներ մարզումների ժամանակ խոսում են իրենք իրենց հետ, և դա օգնում է նրանց կենտրոնանալ։

Վիսկոնսինի համալսարանի պրոֆեսոր Հարրի Լուպյանը եկել է այն եզրակացության, որ առարկայի անվան բարձրաձայն արտասանությունը թույլ է տալիս անհատին այն ավելի արագ գտնել այլ առարկաների շարքում՝ համեմատած այն անհատների հետ, որոնք բարձրաձայն չեն արտասանում առարկայի անվանումը։ Որոնվող առարկայի անունը բարձրաձայն ասելը խթանում է հիշողության աշխատանքը, և մենք ավելի արագ ենք կենտրոնանում, դրա համար էլ անհրաժեշտ առարկան շատ ավելի արագ ենք գտնում։ Հայտնի հոգեբան Լինդա Սապադինը կարծում է, որ բարձրաձայն խոսելով մենք հաստատվում ենք կարևոր և դժվար որոշումներում.

## Իրենք իրենց հետ բարձրաձայն խոսող հայտնի մարդիկ
* Լյուդվիգ Էրհարդ
* Ադամ Սմիթը նաև սովորություն ուներ խոսել ինքն իր հետ, որի պատճառով առևտրական կանանցից մեկը նրան խելագարի տեղ է դրել։
* 1956 թվականին Ալեքսանդր Վերտինսկին կնոջը՝ Լիդիա Վերտինսկայային գրել է, որ բարձրաձայն խոսել է ինքն իր հետ և նշել. «Ես հաճախ եմ խոսում ինքս ինձ հետ. ես գրեթե միշտ մենակ եմ»

## Տես նաև
* Զգայապատրանք
* Պատրանք
* Փսիխոզ

## Ծանոթագրություններ

Կատեգորիա:Հաղորդակցություն
Կատեգորիա:Հոգեբանական երևույթներ
Կատեգորիա:Հոգեբանություն
Կատեգորիա:Հոգեբուժություն
Շոուգըրլզ

**«Շոուգելզ»** կամ **«Շոու աղջիկներ»** կամ **«Աղջիկների շոու»** (), Պաուլ Վերհուվենի պաշտամունքային կինոֆիլմը պատմում է շոու բիզնեսի աշխարհի մասին։ «Ամեն ինչ Եվայի մասին» (1950) դասական ժապավենի սյուժեն տեղափոխվել է Լաս Վեգասի էլիտար սթրիփ ակումբներ։ Դրամարկղային մուտքերի ռեկորդակիր է NC-17 սահմանափակումով ֆիլմերի ցանկում։

Սկզբում ֆիլմն արժանացել է ջախջախիչ քննադատության, ներկայացվել է «Ոսկե ազնվամորի» մրցանակի ռեկորդային 13 անվանակարգերում և հաղթել յոթում (այդ թվում՝ «Վատագույն ֆիլմ», «Վատագույն դերասանուհի» և «Վատագույն դերասանական դուետ»)։ Մրցանակի պատմության մեջ առաջին անգամ ռեժիսորը ներկա է գտնվել արարողությանը և անձամբ ստացել պարգևը։ «Շոուգելզ»-ի պրեմիերայից հինգ տարի անց «Ոսկե ազնվամորու» կազմակերպիչների կողմից ճանաչվել է 1990-ականների վատագույն ֆիլմ։ Ժամանակի ընթացքում կինոնկարը դարձել է ամերիկյան տեսավարձույթի պաշտամունքային հիթ, իսկ որոշ ազդեցիկ կինոգետներ սկսել են մեծարել նրա գեղարվեստական արժանիքները։

## Սյուժե
Երիտասարդ պարուհի Նոմին փորձում է հաջողության հասնել Լաս Վեգասում՝ խաղատների, ակումբների վառ լույսերի ու գայթակղությունների քաղաքում։ Քաղաքում ինչ-որ կերպ մնալու համար Նոմին ընդնունվում է սթրիփտիզ ակումբ՝ որպես մերկապարուհի։ Բայց նրա բախտը ժպտում է և նա ծանոթանում է Քրիսթալի հետ։

Քրիսթալը վերցնում է նրան իր շոու, որտեղ Նոմին առնչվում է շոուբիզնեսի իրական աշխարհի հետ, որը լի է ինտրիգներով և խաբեությամբ։ Սակայն այն մի աշխարհ է, որտեղ կարելի է ունենալ մեծ իշխանություն՝ գեղեցկության և գրավչության շնորհիվ։

## Դերերում
* Էլիզաբեթ Բերկլի - *Նոմի Մալոն* 
* Քայլ Մաքլահլեն - *Զաք Քերին* 
* Ջինա Գերշոն - *Քրիսթալ Քոնորս* 
* Ջինա Ռավերա - *Մոլի Էյբրամս* 
* Գլեն Պլամեր - *Ջեյմս Սմիթ* 
* Ռոբերտ Դավի - *Էլ Տորես* 
* Ուիլյամ Շոքլի - *Էնդրյու Քարվեր* 
* Ռենա Ռիֆել - Փենի */ Հոուփ* 
* Ալ Ռուսսո - *պարոն Քարլման* 
* Լիզա Բոյլ - *Սոննի* 
* Բոբի Ֆիլիփս - *Դի* 
* Քերի Էն Ինաբա - *պարի աստվածուհի*

«Հիմնական բնազդ» կինոնկարի հաջողությունից հետո Վերհովենի հետ շատ աստղեր էին ցանկանում աշխատել։ Ջինա Գերշոնի հերոսուհուն երազում էր խաղալ Մադոննան, իսկ Բերկլիի հերոսուհուն՝ Դրյու Բերիմորը եւ Ջենի Մաքքարթին։ Նոմիի դերի համար փրձեր էր անցնում նաև քսանամյա Շարլիզ Թերոնը, որի համար այդ դերը կարող էր դառնալ դեբյուտ։

## Ծանոթագրություններ

## Արտաքին հղումներ
* Ֆիլմի ակնարկ և քննադատություն ՝ Ռոջեր Էբերտ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1990-ականների դրամա ֆիլմեր
Կատեգորիա:1995 ֆիլմեր
Կատեգորիա:United Artists ֆիլմեր
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆրանսիական դրամա ֆիլմեր
Կատեգորիա:MGM ֆիլմեր
Կատեգորիա:1990-ականների ֆրանսիական ֆիլմեր
Ալուիզիու Ազևեդու

**Ալուիզիու Ազևեդու** (, ), բրազիլացի գրող, ծաղրանկարիչ, դիվանագետ, դրամատուրգ և նովելիստ։ Դրամատուրգ Արթուր Ազևեդուի եղբայրն է։

## Կենսագրություն
1879 թվականին մեկնել է Ռիո դե Ժանեյրո՝ համալսարանում գեղանկարչություն սովորելու համար և այն ավարտելուց հետո աշխատել է մի շարք թեթերում, ինչպիսիք են՝ «O Fígaro», «O Mequetrefe», «Zig-Zag» և «A Semana Ilustrada»: Հոր մահից հետո՝ 1887 թվականին, ստիպված է եղել վերադառնալ հայրենի քաղաք, որպեսզի հոգ տանի ընտանիքի մասին։ Գրեթե այդ ժամանակ նա սկսել է իր գրական կարիերան՝ 1880 թվականին հրապարակելով առաջին վեպը՝ «Uma Lágrima de Mulher»։ Սկզբում ռոմանտիզմի կողմնակից էր, ավելի ուշ միացել է նատուրալիզմի ուղղությանը։ Բրազիլիայում հանդես է եկել որպես բնագետների շարժման ներկայացուցիչ՝ 1881 թվականին հրապարակելով «O Mulato» վեպը։

Ծնվել է Սենթ Լուիսում, երիտասարդ տարիներին աշխատել է որպես վաճառող, վաղ տարիքից զբաղվել է գեղանկարչությամբ։ Երկու տարվա ընթացքում բավականաչափ գումար կուտակելով՝ վերադարձել է Ռիո և ակտիվորեն գրել 1882-1895 թվականներին՝ հանդես գալով իր վեպերով, այդ թվում՝ հակամիջուկային և աբոլիցիոնիստական հայացքներով։ 1895 թվականին ընդունվել է դիվանագիտական ծառայության և աշխատել Իսպանիայում, Ճապոնիայում, Անգլիայում, Իտալիայում և Արգենտինայում, որտեղ էլ մահացել է։ Եղել է Բրազիլիայի Գրականության ակադեմիայի հիմնադիրը և նախագահը 1897 թվականից մինչև իր մահը՝ 1913 թվականը։

## Մատենագիտություն
* «Կնոջ արցունքները» («Слеза женщины», «Uma Lágrima de Mulher», 1880)
* «Մուլատ» («Мулат», «O Mulato», 1881)
* «Տիժուկայի գաղտնիքները» («Тайны Тижуки», «Mistérios da Tijuca, ou Girândola de Amores», 1882)
* «Memórias de um Condenado, ou A Condessa Vésper» (1882)
* «Casa de Pensão» (1884)
* «Filomena Borges» (1884)
* «Բու» («Сова», «O Coruja», 1890)
* «A Mortalha de Alzira» (1894)
* «O Livro de uma Sogra» (1895)

## Ծանոթագրություններ

## Արտաքին հղումներ
* Биография (порт.)

Կատեգորիա:Բրազիլացի դիվանագետներ
Կատեգորիա:19-րդ դարի գրականություն
Կատեգորիա:20-րդ դարի գրականություն
Կատեգորիա:Բրազիլացի գրողներ
Կատեգորիա:Բրազիլացի վիպասաններ
Կատեգորիա:Բրազիլացի նկարիչներ
Կատեգորիա:Բրազիլացի դրամատուրգներ
Էմանուել (ֆիլմ, 1974)

**«Էմանուել»** () ֆրանսիական էրոտիկ ֆիլմ, որը նկարահանվել է 1974 թվականին ռեժիսոր Ժյուստ Ժակենի կողմից։ Ֆիլմը հանդիսանում է Էմանուել Արսանի «Էմանուել» ստեղծագործության էկրանավորում։

## Սյուժե
Դիվանագետի երիտասարդ կինը ամուսնությունից հետո մեկնում է Թաիլանդ։ Ազատ երկրի էկզոտիկան՝ գլխավոր հերոսուհու մի փոքր ձանձրալի կյանքի ֆոնին՝ նրան դրդում է բազմաթիվ սեքսուալ արկածների։ Հարավ-արեւելյան Ասիայում անփորձ հերոսուհու հեշտ եւ ազատագրված էրոտիկ փորձի գեղեցիկ պատմությունը երկար տարիներ հուզում է հանդիսատեսի երեւակայությունը։

## Դերերում
* Սիլվիա Կրիստել - *Էմանուել Գոտյե* 
* Ալեն Կյունի - *Մարիո* 
* Մարիկա Գրին - *Բի* 
* Դանիել Սարկի - *Ժան* *Գոտյե* 
* Ժաննա Կոլետեն - *Արիանա* 
* Քրիսթին Բուասոն - *Մարի-Անժ, Էմանուելի և Ժանի հարևան*

## Մշակութային ազդեցություն և գրաքննություն
«Էմանուել» ֆիլմը բավական համեստ բյուջեի դեպքում ոչ միայն ծախսերը ծածկեց, այլև գերազանցեց այն գրեթե 200 անգամ։

Ֆիլմը պատկանում է եվրոպական եւ համաշխարհային էրոտիկ կինոյի դասականներին։ Ֆիլմը մեծ նշանակություն ունի կինեմատոգրաֆի պատմության համար, քանի որ տոն տվեց այդ ժանրի ֆիլմերին։

Ֆիլմը ավելի քան մեկ տարի գովազդել են, յուրաքանչյուր կինոթատրոնում այն մի քանի տարի է ցուցադրվել։ Ի դեպ, չնայած նման ժողովրդականությանը, ֆիլմն արգելվել էր Ֆրանսիայի այն ժամանակվա նախագահ Ժորժ Պոմպիդուի կողմից։ Միայն նրա իրավահաջորդի՝ Վալերի Ժիսկար դ'Էստենի իշխանության գալուց հետո (նրա սիրուհին գլխավոր դերակատարուհի Սիլվիա Կրիստելն էր) նկարը դուրս է եկել վարձույթ։ Կինոարտադրանքի արտադրության կանոնների պահպանման վերահսկողության ասոցիացիան ֆիլմին շնորհել է «X» կոդը, ինչը թույլ է տվել այն ցուցադրել միայն հատուկ և մասնավոր կինոթատրոններում։

Բնօրինակ Ֆիլմի տևողությունը 105 րոպե է։

Ֆիլմի երգը, որը գրել է Պիեր Բաշլեն (Էրվե Ռուայի համահեղինակությամբ), դարձել է համաշխարհային հիթ։

## Նշումներ

## Հղումներ
* «Էմանուել» -ը Allmovie կայքում 
* Եմանուել- ը Փտած լոլիկում 
* 

Կատեգորիա:Վեպերի էկրանավորումներ
Կատեգորիա:Ֆրանսերեն ֆիլմեր
Կատեգորիա:1974 ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:Ֆիլմեր Փարիզի մասին
Կատեգորիա:1970-ականների ֆրանսերեն ֆիլմեր
Չուչա 3

**«Չուչա 3»** (),  տիկնիկային մուլտիպլիկացիոն ֆիլմ՝ նկարահանված 2004 թվականին «Սթայեր» կինոստուդիայում։

## Սյուժե
Պատմություն է Տղայի և նրա դայակ Չուչայի մասին՝ ստեղծված Ժորժ Բիզե – Ռոդիոն Շչեդրինի «Կարմեն-սյուիտի» երաժշտության հիման վրա։ Նրանց կյանքում հայտնվում է երրորդ կերպարը՝ շնիկը, որն առաջացնում է Տղայի սաստիկ խանդը։ Բայց վերջնական արդյունքում բոլորին հաշտեցնում է սերը...

## Ստեղծողներ
* Ռեժիսոր, սցենարի հեղինակ, պրոդյուսր՝ Գարրի Բարդին
* Բեմադրող նկարիչ՝ Ա. Մելիք-Սարգսյան
* Օպերատորներ՝ Ա. Դվիգուբսկի, Ի. Սկիդան-Բոսին
* Օպերատորի օգնական՝ Ի. Ռեմիզով
* Մուլտիպլիկատորներ՝ Իրինա Սոբինովա-Կասիլ, Լ. Մայատնիկովա, Ն. Տիմոֆեևա (Ֆեդոսովա)
* Նկարիչ՝ Վ. Մասլով
* Նկարչի օգնական՝ Վ. Կորյաբկին
* Տախնիկական ապահովումը՝ Ա. Ֆադեևի
* Բեմադրող հնչյունային ռեժիսոր՝ Ե. Ռուսինով
* Խորհրդատու հնչյունային ռեժիսոր՝ Վ. Վինոգրադով
* Վերաձայնագրության ռեժիսոր՝ Վ. Կուզնեցով
* Մոնտաժող՝ Իրինա Սոբինովա-Կասիլ
* Գունակարգավորում՝ Ս. Անիսիմովա
* Ֆիլմի տնօրեն՝ Ն. Դոնատովա    
* Ձայնային մոնտաժող
* Դերերը հնչյունավորել են՝ Կոնստանտին Ռայկին – *Չուչա*, Պոլինա Ռայկինա – *Տղա*, Գարրի Բարդին – *Կով*
* Կոմպոզիտոր՝ Ժորժ Բիզե, Ռոդիոն Շչեդրին։

## Երաժշտություն
Մուլտֆիլմում հնչում է Ժորժ Բիզեի և Ռոդիոն Շչեդրինի «Կարմեն-սյուիտան», իսկ վերադաշնակման մեջ՝ Մոսկվայի վիրտուոզ կամերային նվագախմբի (դիրիժոր՝ Վլադիմիր Սպիվակով) «Մոսկվայի վիրտուոզներ» ալբոմի ստեղծագործություններից։

## Պարգևներ
* 2005 – «ՆԻԿԱ»
* 2005 – Կահիրեի մանկական ֆիլմերի XV միջազգային կինոփառատոն։ «Ոսկե Կահիրե» գրան պրի լավագույն անիմացիոն ֆիլմի համար։
* 2005 – «Կեցցե՜ Ռուսաստանի կինոն» համառուսաստանյան XIII կինոփառատոնի դիպլոմ 
* 2005 – մրցանակ «Ռուսական կինեմատոգրաֆիայում ունեցած ստեղծագործական ներդրման համար»։ Սանկտ Պետերբուրգ
* «Հեքիաթ» միջազգային VI կինոփառատոն։ «Բյուրեղապակե բանալի» գլխավոր մրցանակ «Ամենաիմաստուն ֆիլմ» անվանակարգում։
* Պարգևատրվել է «Հասարակական ճանաչում» ոսկե շքանշանով։
* «Կարուսել» մանկական ֆիլմերի միջազգային կինոփառատոն։ Գլխավոր մրցանակ անիմացիայի համար։ Կանադա, Ռիմուսկի
* Մանկական ֆիլմերի միջազգային փառատոն։ Մեծահասակների ժյուրիի գլխավոր մրցանակ։ Մանկական ժյուրիի գլխավոր մրցանակ։ Գերմանիա, Մայնի Ֆրանկֆուրտ
* Հեռուստատեսային մանկական և պատանեկան ծրագրերի միջազգային փառատոն։ Գլխավոր մրցանակ անիմացիայի համար։ Սլովակիա, Բրատիսլավ

## Ծանոթագրություններ

Կատեգորիա:2004 մուլտֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գարրի Բարդինի մուլտֆիլմեր
Օսման Հաջիբեկով

**Օսման Իսմաիլ օկլի Հաջիբեկով** (, ), Ադրբեջանի թատրոնի դերասան, Ադրբեջանական ԽՍՀ վաստակավոր արտիստ (1969)։

## Կենսագրություն
Օսման Հաջիբեկովը ծնվել է 1924 թվականի փետրվարի 18-ին։ Բաքվում ավագ դպրոցի յոթերորդ դասարանն ավարտելուց հետո ընդունվել է Ադրբեջանի պետական թատրոնի դպրոց։ Երբ նա սովորում էր թատերական դպրոցում, նա ելույթ է ունեցել Ադրբեջանի Պատանի հանդիսատեսի պետական թատրոնի բեմերում։ 1942 թվականին ավարտելուց հետո նա սկսել է աշխատել երիտասարդ հանդիսատեսի թատրոնում։

1969 թվականի դեկտեմբերի 25-ին, Օսման Հաջիբեկովին շնորհվել է «Ադրբեջանական ԽՍՀ վաստակավոր արտիստ» պատվավոր կոչում ՝ ազգային թատրոնի զարգացման գործում ներդրած ավանդի համար։

Դերասանը մահացել է 1979 թվականի հունիսի 14-ին Բաքվում։

## Ծագումնաբանություն

## Արտաքին հղումներ

* Պատանի հանդիսատեսի թատրոնում հարգել են Օսման Հաջիբեկովի հիշատակը
* Ադրբեջանի պատանի հանդիսատեսի պետական ​​թատրոնում տեղի է ունեցել ցուցահանդես՝ նվիրված ականավոր դերասան, վաստակավոր արտիստ Օսման Հաջիբեկովի ծննդյան 90-ամյակին։
* Օսման (1924-1979) Հաջիբեկովի տարեդարձին նվիրված համերգ
* Gənc Tamaşaçılar Teatrında Osman Hacıbəyov anılıb

## Ծանոթագրություններ

Կատեգորիա:Ադրբեջանցի դերասաններ